LISÄTALOUSARVIOESITYS NRO 1 VUODEN 2014 YLEISEEN TALOUSARVIOON TULOTAULUKKO PÄÄLUOKITTAIN MENOTAULUKKO PÄÄLUOKITTAIN Pääluokka III – Komissio /* COM/2014/078 final - 2014/ () */





LISÄTALOUSARVIOESITYS NRO 1 VUODEN 2014 YLEISEEN TALOUSARVIOON TULOTAULUKKO PÄÄLUOKITTAIN MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 A artiklan kanssa, – unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012[1] ja erityisesti sen 41 artiklan, – 20 päivänä marraskuuta 2013 hyväksytyn Euroopan unionin yleisen talousarvion varainhoitovuodeksi 2014[2], ja esittää budjettivallan käyttäjälle lisätalousarvioesityksen nro 1 vuoden 2014 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYSLUETTELO 1. Johdanto.. 5 2. Euroopan investointirahasto (EIR) 5 3. Horisontti 2020. 6 4. Shift2Rail.. 7 5. Muut tekniset muutokset.. 9 1. Johdanto Lisätalousarvioesitys (LTE) nro 1 vuoden 2014 yleiseen talousarvioon käsittää useita teknisiä mukautuksia talousarvion rakenteeseen ja selvitysosiin. Mukautukset ovat välttämättömiä, jotta vuoden 2014 talousarvio voidaan toteuttaa asianmukaisesti tuoreimman lainsäädännön ja uusimpien poliittisten suuntaviivojen mukaisesti, mukaan lukien tarve helpottaa välittömästi pk-yritysten rahoituksen saantia. Lisätalousarviolla ei ole vaikutusta talousarvioon, sillä menojen kokonaismäärä pysyy muuttumattomana. Sen tärkeimmät kohdat ovat seuraavat: – muutokset, jotka ovat tarpeen Euroopan investointirahaston (EIR) ehdotetun pääoman korotuksen[3] toteuttamiseksi, – joulukuussa 2013, vuoden 2014 talousarvion hyväksymisen jälkeen, hyväksytystä Horisontti 2020 ‑puiteohjelman oikeusperustasta[4] aiheutuvat muutokset, – tarvittavan talousarviorakenteen luominen ehdotettua Shift2Rail-yhteisyritystä[5] varten. 2. Euroopan investointirahasto (EIR) Joulukuun 19. ja 20. päivänä 2013 kokoontunut Eurooppa-neuvosto kehotti päätelmiensä 26 kohdassa lisäämään EIR:n lainanantokapasiteettia. Parantuneen kapasiteetin avulla EIR:n odotetaan merkittävästi kasvattavan myöntämiensä takausten ja tekemiensä riskipääomasijoitusten kokonaismäärää lähivuosina, alkaen vuodesta 2014. EIR:n hallitus hyväksyi periaatteessa marraskuussa 2013 rahaston merkityn pääoman korottamisen 1,5 miljardilla eurolla, josta 20 prosenttia on maksettua pääomaa. Tämä tarkoittaa sitä, että EU merkitsee 450 uutta EIR:n osaketta. EU:n on tarkoitus merkitä EIR:n uusia osakkeita neljän vuoden aikana alkaen vuodesta 2014. Tätä varten tarvitaan arviolta noin 170 miljoonaa euroa, ja arvio perustuu EIR:n ennusteeseen sen osakkeen hinnan kehityksestä merkintäaikana eli vuosina 2014–2017 sekä ehdotukseen siitä, että EU käyttää EIR:lta saamansa osingot käyttötarkoitukseensa sidottuina tuloina. Komissio on esittänyt erillisen säädösehdotuksen[6] EIR:n pääoman korottamisesta. Tässä lisätalousarvioesityksessä ehdotetut muutokset vastaavat säädösehdotusta. Komissio ehdottaa, että käytetään määrärahoja, jotka on varattu monivuotisen rahoituskehyksen otsakkeeseen 1 a (kasvua ja työllisyyttä edistävä kilpailukyky) kuuluvien nykyisten ohjelmien (COSME ja Horisontti 2020) rahoitusvälineitä varten, jotta voidaan parantaa pk-yritysten rahoituksen saantia. COSME-ohjelman yleisiä tavoitteita ovat unionin yritysten ja erityisesti pk-yritysten kilpailukyvyn ja kestävyyden vahvistaminen sekä pk-yritysten perustamisen ja kasvun edistäminen. EIR pyrkii takaus- ja pääomasijoitustoimintansa avulla parantamaan erityisesti pk-yritysten rahoituksen saantia. Lisäksi EIR:lla on muita COSME-asetuksen kanssa yhteisiä tavoitteita, kuten yrittäjyyden ja yrittäjyyshengen edistäminen. EIR:n toiminnalla pyritään lisäksi parantamaan markkinoille pääsyä erityisesti unionin sisällä. Horisontti 2020 -asetuksessa todetaan, että rahoitusvälineiden on oltava pääasiallinen rahoitusmuoto Horisontti 2020 -puiteohjelmasta tuettavissa, ketjun markkinapään toimissa. Erityistä huomiota on kiinnitettävä siihen, että varmistetaan mikroyritysten ja pk-yritysten riittävä osallistuminen ja tutkimus- ja innovaatiovaikutus Horisontti 2020 -puiteohjelman koko täytäntöönpanon ajan. Painopistealue ”Teollisuuden johtoasema” sisältää erityistavoitteen ”Riskirahoituksen saatavuus”, jossa EIR:lla on tärkeä rooli Horisontti 2020 -puiteohjelmasta rahoitettavien rahoitusvälineiden toteuttamisessa[7]. EIR:n pääomapohjan vahvistamisella varmistetaan osaltaan, että EIR kykenee tukemaan suunnitellusti COSME- ja Horisontti 2020 -ohjelmia. Vuoden 2014 talousarviossa tämä merkitsee sitä, että ensimmäistä vuotuista erää vastaava määrä (42,5 miljoonaa euroa) on siirrettävä kyseiseen EIR:a koskevaan budjettikohtaan. Seuraavassa taulukossa esitetään vuoden 2014 talousarvioon ehdotetut muutokset, joilla ei ole nettovaikutusta kokonaismenoihin. (milj. euroa nykyhintoina, luvut pyöristetty) Nimi || Talousarvio 2014 || Lisätalousarvioesitys nro 1/2014 || Talousarvio 2014 (ml. LTE nro 1/2014) Sitoumukset || Maksut || Sitoumukset || Maksut || Sitoumukset || Maksut 01 04 01 01 – Euroopan investointirahasto – Merkitystä pääomasta maksettujen osien käyttöönasettaminen || - || - || +42,500 || +42,500 || 42,500 || 42,500 02 02 02 – Pienten ja keskisuurten yritysten (pk-yritysten) rahoituksen saannin parantaminen pääoma- ja velkajärjestelyin || 161,907 || 87,914 || –21,250 || –21,250 || 140,657 || 66,664 08 02 02 02 – Riskirahoituksen saatavuuden helpottaminen tutkimus- ja innovaatioinvestointeihin || 384,814 || 326,766 || –21,250 || –21,250 || 363,564 || 305,516 Yhteensä || 546,721 || 414,680 || 0,0 || 0,0 || 546,721 || 414,680 Lisäksi komissio esittää, että momentin 850 Euroopan investointirahaston maksamat osingot selvitysosaa muutetaan käyttötarkoitukseensa sidottujen tulojen huomioon ottamiseksi ja saatetaan se siten vastaamaan EIR:n pääoman korottamista koskevaa Euroopan parlamentin ja neuvoston päätösehdotusta. 3. Horisontti 2020 Talousarvioon on tehtävä useita muutoksia, jotta saadaan sen rakenne vastaamaan joulukuussa 2013, vuoden 2014 talousarvion hyväksymisen jälkeen, hyväksyttyä Horisontti 2020 -puiteohjelman oikeusperustaa. Muutosten tarkoituksena on ottaa huomioon määrärahojen tarkistettu jakautuminen epäsuorien ja suorien tutkimustoimien kesken. Niihin sisältyy muun muassa kahden uuden budjettikohdan perustaminen, useiden budjettikohtien selvitysosien mukauttaminen sekä eräiden budjettikohtien nimien tarkistaminen. Tarkemmat tiedot esitetään tämän lisätalousarvioesityksen budjettiteknisessä liitteessä. Mukautukset, joilla ei ole vaikutusta talousarvioon, esitetään seuraavassa taulukossa: || (milj. euroa nykyhintoina, luvut pyöristetty) Nimi || Talousarvio 2014 || Lisätalousarvioesitys nro 1/2014 || Talousarvio 2014 (ml. LTE nro 1/2014) || Huomautukset || Sitoumukset || Maksut || Sitoumukset || Maksut || Sitoumukset || Maksut || || 02 04 03 02 – Turvallisten eurooppalaisten yhteiskuntien edistäminen || 138,347 || 10,866 || || || 138,347 || 10,866 || Tarkistettu nimi || 08 02 03 02 – Turvallisten, terveellisten ja korkealaatuisten elintarvikkeiden ja muiden biopohjaisten tuotteiden riittävän saannin varmistaminen || 204,042 || 22,468 || –2,269 || || 201,773 || 22,468 || Tarkistettu nimi ja uusien budjettikohtien määrärahojen alkuperä || 08 02 03 06 – Osallistavien, innovatiivisten ja pohtivien eurooppalaisten yhteiskuntien edistäminen || 193,408 || 17,626 || –59,384 || || 134,024 || 17,626 || Tarkistettu nimi ja uusien budjettikohtien määrärahojen alkuperä || 08 02 04 01 – Tiede yhteiskunnassa ja yhteiskuntaa varten || p.m. || p.m. || || || p.m. || p.m. || Tarkistettu nimi ja nimikkeistö || 08 02 04 02 – Huippuosaamisen levittäminen ja osallistujapohjan laajentaminen || || || 66,906 || 5,253 || 66,906 || 5,253 || Uusi budjettikohta || 09 04 01 01 – Tulevaan ja kehitteillä olevaan teknologiaan (FET) liittyvän tutkimuksen tehostaminen || 246,003 || 10,301 || –6,922 || || 239,081 || 10,301 || Uusien budjettikohtien määrärahojen alkuperä || 09 04 03 02 – Osallistavien, innovatiivisten ja pohtivien eurooppalaisten yhteiskuntien edistäminen || 77,973 || 0,505 || –39,857 || || 38,116 || 0,505 || Uusien budjettikohtien määrärahojen alkuperä || 09 04 03 03 – Turvallisten eurooppalaisten yhteiskuntien edistäminen || || || 46,779 || p.m. || 46,779 || p.m. || Uusi budjettikohta || 10 01 05 01 – Tutkimus- ja innovaatio-ohjelmien täytäntöönpanosta vastaaviin virkamiehiin ja väliaikaisiin toimihenkilöihin liittyvät menot – Horisontti 2020 || 138,577 || 138,577 || –1,877 || –1,877 || 136,700 || 136,700 || Uusien budjettikohtien määrärahojen alkuperä || 10 01 05 02 – Tutkimus- ja innovaatio-ohjelmien täytäntöönpanosta vastaava ulkopuolinen henkilöstö – Horisontti 2020 || 32,731 || 32,731 || –0,331 || –0,331 || 32,400 || 32,400 || Uusien budjettikohtien määrärahojen alkuperä || 10 01 05 03 – Tutkimus- ja innovaatio-ohjelmien muut hallintomenot – Horisontti 2020 || 59,870 || 59,870 || –1,706 || –1,706 || 58,164 || 58,164 || Uusien budjettikohtien määrärahojen alkuperä || 10 01 05 04 – Muut menot uusista merkittävistä tutkimusinfrastruktuureista – Horisontti 2020 || 3,339 || 3,339 || –1,339 || –1,339 || 2,000 || 2,000 || Uusien budjettikohtien määrärahojen alkuperä || Yhteensä || 1 094,290 || 296,283 || 0,000 || 0,000 || 1 094,290 || 296,283 || || 4. Shift2Rail Komissio hyväksyi 16. joulukuuta 2013 ehdotuksen neuvoston asetukseksi Shift2Rail-yhteisyrityksen, jäljempänä ’S2R-yhteisyritys’, perustamisesta[8]. S2R-yhteisyritys perustetaan 31. joulukuuta 2024 asti ulottuvaksi ajanjaksoksi Euroopan unionin toiminnasta tehdyn sopimuksen 187 artiklan nojalla. Siinä on samat vakiosäännökset kuin heinäkuussa 2013 annetuissa viiden yhteisen teknologia-aloitteen yhteisyrityksiä koskevissa ehdotuksissa. Komissio ehdottaa, että talousarvioon luodaan asianmukainen rakenne, mukaan lukien asiaankuuluvat budjettikohdat ja vastaava henkilöstötaulukko, kuten on jo tehty muiden yhteisyritysten osalta. Komissio ehdottaa kahta uutta budjettikohtaa: 06 03 07 33 – Shift2Rail-yhteisyrityksen tukimenot ja 06 03 07 34 – Shift2Rail-yhteisyritys. Nämä muutokset vastaavat komission viime joulukuussa esittämää ehdotusluonnosta neuvoston asetukseksi. Hallintomenot, jotka liittyvät yhteisyritykseen tarvittavaan, osaa Horisontti 2020 -ohjelman toimintamäärärahoista hallinnoivaan henkilöstöön, on tarkoitus kompensoida kokonaisuudessaan tekemällä vastaava vähennys muiden komission hallinnoimien Horisontti 2020 -ohjelman toimien hallinnollisiin tukimenoihin. Näin ohjelman hallintomenot pysyvät muuttumattomina. Näin ollen ehdotetaan, että Horisontti 2020 -puiteohjelman hallinnollisia tukimenoja koskevista budjettikohdista kohdennetaan uudelleen 480 000 euroa maksusitoumus- ja maksumäärärahoja tukimenojen budjettikohtaan 06 03 07 33. Vuoden 2014 toimintamenojen osalta on tarkoitus sitoa 52 miljoonaa euroa liikennealan H2020-työohjelmassa 2014–2015, kuten vastaavassa säädökseen liittyvässä rahoitusselvityksessä todetaan, ennen kuin S2R-yhteisyritys aloittaa toimintansa. S2R-yhteisyritys voi ottaa huolehtiakseen näiden toimien hallinnoinnista ja vastaavista määrärahoista sekä mahdollisista varoista, joista ei ole tehty maksusitoumusta ehdotuspyyntöjen perusteella, heti kun yhteisyrityksellä on riittävä toimintavalmius. Vuonna 2014 ei ole odotettavissa toimintaan liittyviä sitoumuksia koskevia maksuja. Sen vuoksi ehdotetaan, että sekä maksusitoumus- että maksumäärärahojen kohdalle merkitään ”pro memoria” (p.m.). Nämä muutokset esitetään tiivistetysti taulukossa 2: (milj. euroa nykyhintoina, luvut pyöristetty) || || Nimi || Talousarvio 2014 || Lisätalousarvioesitys nro 1/2014 || Talousarvio 2014 (ml. LTE nro 1/2014) || Sitoumukset || Maksut || Sitoumukset || Maksut || Sitoumukset || Maksut || 06 03 07 33 – Shift2Rail-yhteisyrityksen tukimenot || n.a || n.a || +0,480 || +0,480 || 0,480 || 0,480 || 06 03 07 34 – Shift2Rail-yhteisyritys || n.a || n.a || p.m. || p.m. || p.m. || p.m. || 06 01 05 03 – Tutkimus- ja innovaatio-ohjelmien muut hallintomenot – Horisontti 2020 || 0,892 || 0,892 || –0,336 || –0,336 || 0,556 || 0,556 || 08 01 05 03 – Tutkimus- ja innovointiohjelman ”Horisontti 2020” muut hallintomenot || 37,629 || 37,629 || –0,144 || –0,144 || 37,485 || 37,485 || Yhteensä || 38,521 || 38,521 || 0,000 || 0,000 || 38,521 || 38,521 Komission yksiköt ovat jo käynnistäneet vuoden 2014 ehdotuspyynnön. Uuden yhteisyrityksen rakenteen on oltava toimintakykyinen mahdollisimman pian, jotta heti kun hankkeet on hyväksytty, yhteisyritys voi ottaa hoitaakseen niiden hallinnoinnin. Lisäksi on laadittava työsuunnitelma, jota voidaan käyttää tulevien ehdotuspyyntöjen perustana jo vuonna 2015. Yhteisyrityksen perustaminen ajallaan edellyttää henkilöstöä, jonka tehtävänä on laatia kaikki tarvittavat hallinnolliset, oikeudelliset ja tekniset asiakirjat ja menettelyt sen varmistamiseksi, että yhteisyritys kykenee toteuttamaan oman talousarvionsa. Vuonna 2014 tarvitaan todennäköisesti vähintään kuusi toimihenkilöä, mukaan lukien toimitusjohtaja ja yksi yksikönpäällikkö (AD-ura-alueen väliaikaisia toimihenkilöitä) sekä neljä sopimussuhteista toimihenkilöä, joiden palvelukseen ottaminen tapahtuu kesäkuusta 2014 alkaen. Koska toimihenkilöt otetaan palvelukseen eri aikoina vuoden mittaan, palvelukseenotosta aiheutuvien menojen kattamiseen tarvittavat määrärahat on laskettu keskimäärin neljän kuukauden työssäoloajan perusteella vuonna 2014. 5. Muut tekniset muutokset Vuoden 2014 talousarviota käsittelevä sovittelukomitea päätti Euroopan parlamentin äänestämän tarkistuksen pohjalta lisätä momentin 05 08 80 – Unionin osallistuminen vuonna 2015 Milanossa pidettävään maailmannäyttelyyn ”Maapallon ruokkiminen – energiaa elämää varten” maksusitoumusmäärärahoja 1 miljoonalla eurolla talousarvioesitykseen verrattuna. Tarkoituksena oli tarjota rahoitusta EXPO 2015 -maailmannäyttelyyn luotavan tiedeohjelman valmistelu- ja alkuvaiheisiin, joiden yhteydessä kerätään perustietoa politiikkojen täytäntöönpanon tukemiseksi. Jotta kyseinen lisämäärä voidaan käyttää aiottuun tarkoitukseen, komissio ehdottaa selvitysosan muuttamista vastaavasti. Lisäksi vuoden 2014 talousarviossa on kolme budjettikohtaa, jotka koskevat pilottihankkeita ja valmistelutoimia osastossa 21 ”Kehitys ja yhteistyö” ja joiden osalta sekä maksusitoumus- että maksumäärärahojen kohdalle on vuoden 2014 talousarviossa merkitty viiva ”—”. Viivan tilalle olisi kuitenkin merkittävä ”p.m.”, koska kaikissa kolmessa tapauksessa saattaa olla tarpeen suorittaa maksuja vuonna 2014. Kyseessä ovat seuraavat budjettikohdat: alamomentti 21 04 77 02 — Pilottihanke – EU:n ja Venäjän kansalaisyhteiskuntafoorumi, alamomentti 21 04 77 03 — Pilottihanke – Rahoitus kidutuksen uhreja varten ja alamomentti 21 05 77 02 — Valmistelutoimi – Rahoitus- ja talouskriisiä koskeva hätäapu kehitysmaissa. [1] EUVL L 298, 26.10.2012, s. 1. [2] EUVL L XX, 20.2.2014, s. 1. [3] COM(2014) 66, 6.2.2014. [4] Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta (EUVL L 347, 20.12.2013, s. 104). [5] COM(2013) 922 final, 16.12.2013. [6] Ks. alaviite 3. [7] Näitä ovat erityisesti riskinjakorahoitusvälineen seuraaja, josta on tarkoitus myöntää lainoja tutkimus- ja innovointipainotteisille pk-yrityksille. Niitä varten arvioidaan tarvittavan komissiolta Horisontti 2020 -ohjelmasta rahoitusta yli 700 miljoonaa euroa sekä EIR:n pääomaa 350 miljoonaa euroa, joiden avulla on tarkoitus kerätä 8 miljardia euroa lainarahoitusta. Lisäksi EIR toteuttaa Horisontti 2020 -ohjelman puitteissa varhaisvaiheen investointeihin tarkoitetun pääomarahoitusvälineen, jota varten EU:n talousarviosta myönnetään noin 400–450 miljoonaa euroa ja johon kerätään asianmukainen määrä muuta rahoitusta EIR:n resursseista. [8] COM(2013) 922 final, 16.12.2013.